धनलक्ष्मी स्मृति स्क्वास हुने
चौथो धनलक्ष्मी स्मृति राष्ट्रिय स्क्वास प्रतियोगिता अर्को साता हुने भएको छ । सोमबार सुरु हुने प्रतियोगिता साउन २१ सम्म चल्नेछ । प्रतियोगिता धनलक्ष्मी महर्जन फाउन्डेसनको आयोजनामा हुन लागेको हो । प्रतियोगितालाई लिएर शुक्रबार आयोजित पत्रकार सम्मेलनमा कुल ५ स्पर्धामा प्रतिस्पर्धा हुने बताइएको थियो ।
काठमाडौँ — चौथो धनलक्ष्मी स्मृति राष्ट्रिय स्क्वास प्रतियोगिता अर्को साता हुने भएको छ । सोमबार सुरु हुने प्रतियोगिता साउन २१ सम्म चल्नेछ । प्रतियोगिता धनलक्ष्मी महर्जन फाउन्डेसनको आयोजनामा हुन लागेको हो । प्रतियोगितालाई लिएर शुक्रबार आयोजित पत्रकार सम्मेलनमा कुल ५ स्पर्धामा प्रतिस्पर्धा हुने बताइएको थियो ।त्यसमा पुरुष खुला, महिला खुला, मास्टर्स खुला (५० वर्षमाथि), जुनियर ब्वाइज र प्लेट स्पर्धा रहेका छन् । नेपाल स्क्वास र्‍याकेट संघका अध्यक्ष किशोर महर्जनले प्रतियोगिताको प्रायोजन गरेका छन् । प्रतियोगिताका लागि फाउन्डेसनले १ लाख ३५ हजार रुपैयाँ नगद पुरस्कार लागि प्रदान गर्नेछ ।संघका अनुसार जुनियरतर्फ उत्कृष्ट हुने खेलाडीलाई विशेष प्रशिक्षणको व्यवस्था गरिनेछ । प्रतियोगितामा सयभन्दा बढी खेलाडीको सहभागिता रहनेछ । पुरुषतर्फ विजेताले २५ हजार पाउनेछन् भने महिलातर्फ पहिलो हुनेले १८ हजार रुपैयाँ प्राप्त गर्नेछ । प्रतियोगिताको पछिल्लो संस्करणमा पुरुषमा अरहान्तकेशर सिंह र महिलामा भावना सुनुवार च्याम्पियन भएका थिए ।